學校喺1927年3月26號為咗紀念廖仲愷先生而開辦，初時叫仲凱農工學校，喺廣州河南石涌口開辦。抗日戰爭期間，廣州淪陷，學校喺1937～1940年間先後輾轉到南海縣（今日嘅佛山市南海區）西樵山、香山縣南屏鄉（今日嘅珠海香洲區南屏鎮）、澳門、韶關樂昌一帶辦學，1943年搬到雲浮新興同羅定兼改名做廣東省立仲愷高級農業職業學校，直到1946年1月重返廣州。